b"\n_START_ARTICLE_\nSlaget ved Pylos\n_START_SECTION_\nOpptakt\n_START_PARAGRAPH_\nSommeren 425 f.Kr. seilte en fl\xc3\xa5te ledet av Eurymedon og Sofokles med Demosthenes ombord som r\xc3\xa5dgiver fra Athen til felttog i Sicilia og for \xc3\xa5 st\xc3\xb8tte Athens demokratiske allierte ved Korkyra. Demosthenes hadde ingen offisiell posisjon p\xc3\xa5 den tiden, men ble valgt til strategos i det hellenske \xc3\xa5ret som ville bgynne midtsommeren 425, og de to generalene var instruert til \xc3\xa5 la ham bruke fl\xc3\xa5ten rundt Peloponnes dersom han \xc3\xb8nsket. Da fl\xc3\xa5ten hadde lagt ut til sj\xc3\xb8s, avsl\xc3\xb8rte Demosthenes sin plan som han tidligere holdt hemmelig. Han \xc3\xb8nsket \xc3\xa5 g\xc3\xa5 i land ved og befeste Pylos som han mente var et sv\xc3\xa6rt lovende sted for en fremskutt stilling._NEWLINE_Pylos var godt plassert i forhold til Sparta gjennom marsj og kontrollerte en utmerket havn i Navarinobukta. Generalene avslo denne planen, men Demosthenes var heldig da en storm bl\xc3\xa5ste fl\xc3\xa5ten p\xc3\xa5 land ved Pylos, og Demosthenes gav ordre de athenske soldatene om \xc3\xa5 befeste halv\xc3\xb8ya. Selv da nektet generalene \xc3\xa5 f\xc3\xb8lge ordren, og Demosthenes ble p\xc3\xa5 samme m\xc3\xa5te avsl\xc3\xa5tt da han fors\xc3\xb8kte \xc3\xa5 appellere direkte til styrkene. F\xc3\xb8rst da kjedsomheten med \xc3\xa5 vente p\xc3\xa5 at stormen skulle gi seg overveldet athenerne, satte de i gang med \xc3\xa5 bygge befestningene. Men da de f\xc3\xb8rst begynte, arbeidet athenerne raskt og hardt, og stillingen ble befestet og kunne forsvares i l\xc3\xb8pet av et d\xc3\xb8gn. Fl\xc3\xa5ten seilte videre til Korkyra, hvor en spartansk fl\xc3\xa5te p\xc3\xa5 60 skip opererte. Demosthenes stod igjen med fem skip og deres tilh\xc3\xb8rende sj\xc3\xb8menn og soldater til \xc3\xa5 forsvare det nye fortet._NEWLINE_Den spartanske reaksjonen til befestningen av Pylos var umiddelbar og drastisk. Mens det ble antatt at den athenske fl\xc3\xa5ten kun stoppet der for \xc3\xa5 vente p\xc3\xa5 at stormen skulle gi seg, hadde ikke spartanerne v\xc3\xa6rt bekymret. Men da det ble klart at Demosthenes og hans menn hadde intensjon om \xc3\xa5 holde stedet, reiste kong Agis som ledet h\xc3\xa6ren som herjet i Attika, hjem etter bare 15 dager i athensk territorium. Da han kom hjem, beveget spartanske styrker seg umiddelbart mot Pylos, fl\xc3\xa5ten ved Korkyra ble beordret om \xc3\xa5 seile dit umiddelbart og det ble sendt bud til de allierte statene rundt p\xc3\xa5 Peloponnes om \xc3\xa5 sende tropper. Den spartanske styrken klarte \xc3\xa5 komme seg forbi den athenske fl\xc3\xa5ten ved Zakynthos, men Demosthenes forventet dens ankomst og sendte to av sine triremer for \xc3\xa5 informere den athenske fl\xc3\xa5ten om Pylos' tilstand. Fl\xc3\xa5ten satte kursen mot Pylos s\xc3\xa5 snart de fikk nyheten. Imens hadde styrken blitt forsterket av 40 hoplitter fra et messeniansk skip og et sj\xc3\xb8r\xc3\xb8verskip med en last v\xc3\xa5pen som ble distribuert til sj\xc3\xb8mennene. For \xc3\xa5 m\xc3\xb8te det umiddelbare spartanske angrepet plasserte Demosthenes den st\xc3\xb8rste delen av styrken i det sterkt befestede punktet som vendte mot land, mens han selv, 60 hoplitter og noen f\xc3\xa5 bueskyttere holdt det svakeste punktet i festningsverket som vendte mot sj\xc3\xb8en. Da den spartanske fl\xc3\xa5ten ankom, forberedte de seg p\xc3\xa5 \xc3\xa5 blokkere inngangen til havnen ved \xc3\xa5 plassere hoplitter p\xc3\xa5 \xc3\xb8ya Sfakteria som var i midten av inngangen og planla \xc3\xa5 plassere skipene i hullene p\xc3\xa5 begge sider av \xc3\xb8ya da den athenske fl\xc3\xa5ten ankom.\n_START_SECTION_\nSlaget\n_START_PARAGRAPH_\nSpartanerne hadde 43 triremer og en stor landstyrke. Spartanerne angrep kom hvor Demosthenes hadde forventet og athenerne stod ovenfor samtidige angrep fra land og fra sj\xc3\xb8en. Landgangen var vanskelig da angrepet startet, derfor klarte bare noen f\xc3\xa5 av triremene \xc3\xa5 n\xc3\xa5 stranden tidsnok. Den spartanske kapteinen fulgte eksempelet til Brasidas, kj\xc3\xb8rte skipet inn til den steinete kysten for \xc3\xa5 gi mennene sine muligheten til \xc3\xa5 stige av og drive athenerne tilbake, men forsvarerne nektet \xc3\xa5 gi opp og gjentatte angrepsb\xc3\xb8lger klarte ikke \xc3\xa5 bryte gjennom. Etter at athenerne lyktes i \xc3\xa5 holde dem p\xc3\xa5 avstand i ett og et halvt d\xc3\xb8gn, stoppet spartanerne sine fors\xc3\xb8k p\xc3\xa5 \xc3\xa5 storme Pylos, forberedte seg i stedet p\xc3\xa5 en beleiring og sendte flere skip for \xc3\xa5 hente treverk for \xc3\xa5 bygge beleiringsmaskiner._NEWLINE_Dagen etter at angrepene var avsluttet, kom derimot den athenske fl\xc3\xa5ten fra Zakynthos. Det var for sent p\xc3\xa5 dagen til \xc3\xa5 angripe, derfor tilbrakte athenerne natten p\xc3\xa5 en n\xc3\xa6rliggende \xc3\xb8y i h\xc3\xa5p om \xc3\xa5 trekke spartanerne ut i \xc3\xa5pent hav for \xc3\xa5 kjempe. Spartanerne nektet \xc3\xa5 ta dette agnet, men den neste morgenen seilte athenerne inn begge innganger til havnen. Spartanerne klarte ikke \xc3\xa5 blokkere inngangen til havnen, slik at athenerne kunne seile inn og ta spartanerne uforberedt. Forf\xc3\xb8lgelse var begrenset av havnens st\xc3\xb8rrelse, men athenerne erobret noen triremer til sj\xc3\xb8s og gikk i land for \xc3\xa5 fors\xc3\xb8ke \xc3\xa5 ta de spartanske skipene da de n\xc3\xa5dde land. En hard kamp fulgte hvor athenerne til slutt ikke klarte \xc3\xa5 ta mer enn noen f\xc3\xa5 triremer og trakk seg tilbake etter at begge sider led store tap. Den spartanske fl\xc3\xa5ten var beseiret, og athenerne fikk kontroll over havnen. De var istand til \xc3\xa5 seile fritt rundt \xc3\xb8ya Sfakteria og voktet \xc3\xb8ya n\xc3\xb8ye for \xc3\xa5 sikre seg at hoplittene som var fanget der ikke kunne unnslippe.\n_START_SECTION_\nEtterspill\n_START_PARAGRAPH_\nDermed var de 420 spartanske hoplitter p\xc3\xa5 \xc3\xb8ya Sfakteria utenfor Pylos fanget. 120 av disse var fra spartiate\xe2\x80\x93klassen, og deres fare f\xc3\xb8rte til at den spartanske styresmakten fikk panikk. Det ble sendt medlemmer av styresmakten til omr\xc3\xa5det umiddelbart. Denne ekstreme reaksjonen for at potensielt 420 soldater kunne tas til fange, kan virke ekstrem, men kan forklares med det faktum at 120 spartiater tilsvarer antagelig ti prosent av eliteklassen som den spartanske styresmakten var basert p\xc3\xa5. De spartanske forhandlerne m\xc3\xb8tte de athenske generalene ved Pylos og disse fikk raskt ordnet en v\xc3\xa5penhvile. Spartanerne fikk ta mat til mennene p\xc3\xa5 \xc3\xb8ya, og sendte en utsending til Athen for \xc3\xa5 forhandle om permanent fred. Hele den spartanske fl\xc3\xa5ten ble overgitt til athenerne som en garanti for spartanernes velvilje._NEWLINE_Forhandlerne talte til den athenske forsamlingen hvor de argumenterte for at athenerne burde dra fordel av muligheten de hadde for \xc3\xa5 inng\xc3\xa5 fred. Spartanerne, hevdet de, hadde lidt ulykke ikke gjennom manglende kapasitet eller \xc3\xa5 ha strakt seg for langt ut, men gjennom ren ulykke. Athenerne burde ta denne muligheten til \xc3\xa5 f\xc3\xa5 fred med dem p\xc3\xa5 gode betingelser. Dette forslaget m\xc3\xb8tte motstand fra den athenske statsmannen Kleon. Han krevde langt strengere betingelser som ville ha gitt Athen kontroll over Megara og tvinge Sparta til \xc3\xa5 oppgi flere viktige allierte. I sin tale minnet han om innr\xc3\xb8mmelsene Athen var tvunget til \xc3\xa5 gi i tretti\xc3\xa5rsfreden av 445 da athenerne midlertidig hadde en d\xc3\xa5rlig forhandlingsposisjon. Donald Kagan har hevdet at Kleons betingelser representerte en anerkjennelse av at athenerne hadde lite \xc3\xa5 vinne p\xc3\xa5 en fred som overgav fordelen de nettopp hadde vunnet uten \xc3\xa5 skade Spartas krigsevne. De kunne sikre seg langt bedre betingelser i fremtiden ved \xc3\xa5 bruke sin fordel. Da spartanerne ba om \xc3\xa5 f\xc3\xa5 diskutere disse betingelsene for lukkede d\xc3\xb8rer, krevde Kleon at de skulle si det de hadde \xc3\xa5 si offentlig. Ved \xc3\xa5 gj\xc3\xb8re dette garanterte han at spartanerne ville bli tvunget til \xc3\xa5 avslutte forhandlingene, siden de ikke kunne diskutere \xc3\xa5 forr\xc3\xa5de sine allierte offentlig, og p\xc3\xa5 denne m\xc3\xa5ten fremskyndte han \xc3\xb8yeblikket da athenerne kunne handle mot Sfakteria._NEWLINE_Da disse forhandlingene feilet, beholdt athenerne spartanernes skip siden de hevdet at spartanerne br\xc3\xb8t betingelsene i v\xc3\xa5penhvilen ved \xc3\xa5 angripe muren deres og forberedte seg p\xc3\xa5 \xc3\xa5 beleire hoplittene p\xc3\xa5 Sfakteria. I slaget ved Sfakteria ble disse hoplittene tatt til fange som gisler i Athen. Pylos forble p\xc3\xa5 athenske hender og ble brukt som base for raid inn i spartansk territorium og som tilfluktsted for flyktende spartanske heloter."